pythainlp/thai-financial-dataset huggingface dataset:
1.ปัจจัยความเสี่ยง

บริษัทได้ให้ความสำคัญกับการบริหารความเสี่ยงจากด้านต่างๆ
ซึ่งเป็นทั้งปัจจัยภายนอกและปัจจัยภายในที่จะมีผลกระทบต่อการดำเนินธุรกิจและแนวทางป้องกันความเสี่ยงดังนี้

1. การเป็นตัวแทนจำหน่ายสินค้า ไม่มีข้อจำกัดในการแต่งตั้งตัวแทนจำหน่ายทำให้เจ้าของ
สินค้ามีการเพิ่มตัวแทนจำหน่ายตลอดเวลาเพื่อต้องการเพิ่มส่วนแบ่งทางการตลาด
ซึ่งส่งผลให้ตลาดมีการแข่งขันสูงขึ้นและมีอัตรากำไรลดลง
นอกจากนี้เจ้าของสินค้าได้ดำเนินการขยายธุรกิจทางการค้าพาณิชย์อิเล็กทรอนิกส์
ทำให้ความสำคัญของตัวแทนจำหน่ายจะลดบทบาทลง

นโยบายการป้องกันความเสี่ยงของบริษัท
บริษัทได้เพิ่มพันธมิตรและคู่ค้าที่สามารถสร้างมูลค่าเพิ่มในตลาดแนวดิ่ง (Verticle Marketing)
โดยเน้นเป้าหมายที่เป็นลูกค้าจากต่างประเทศที่ต้องการบริการที่ดี
เข้าใจและพร้อมที่จะซื้อสินค้าจากบริษัทที่มีบริการครบวงจร
นอกจากนี้บริษัทได้ขยายบริการเพื่อสนับสนุนลูกค้าที่ต้องการสร้างระบบ
การค้าพาณิชย์อิเล็กทรอนิกส์ทั้งด้านระบบพื้นฐาน (Infrastructure) การทำรายการทางการค้า
(Trading) จนถึงการชำระเงิน (Payment) ในระบบ Online

2. บริษัทมีรายได้ที่เกิดจากการจำหน่ายผลิตภัณฑ์ IBM มีมูลค่าต้นทุนประมาณ 54% ของต้นทุนรวม
ถือเป็นความเสี่ยงในการทำธุรกิจกับ Major Vendor รายใหญ่
ซึ่งมีผลกระทบต่อการเปลี่ยนแปลงรายได้ของบริษัท

นโยบายการป้องกันความเสี่ยงของบริษัทคือบริษัทได้ลงทุนในเทคโนโลยีพาณิชย์อิเล็กทรอนิกส์เพื่อเพิ่มรายได้การให้บริการในระยะยาว
และพัฒนาองค์กรให้เป็นผู้นำในด้านเทคโนโลยี โดยการลงทุนใน Storage Area Network
Center (SAN Center) ซึ่งเป็นการสร้างความแตกต่าง และทำให้ IBM
เห็นคุณค่าในการทำธุรกิจของบริษัท
นอกจากนี้รายได้ส่วนสำคัญมาจากการจำหน่ายคอมพิวเตอร์ขนาดกลาง iSeries
ซึ่งเป็นตลาดที่มีผู้ขายน้อยราย และไม่มีคู่แข่งรายใหม่เข้ามาในตลาด ทำให้ IBM
ต้องพึ่งพาช่องทางการจำหน่ายของบริษัทในการกระจายสินค้า ตามนโยบายของ IBM
ที่ต้องการคู่ค้าทุกคนขยายธุรกิจ มาแทนที่ IBM มากกว่าที่ IBM จะทำการค้าเองโดยตรง

3. ความเสี่ยงเกี่ยวกับอัตราแลกเปลี่ยนเงินตราต่างประเทศ
จากการที่ธนาคารแห่งประเทศไทยได้เปลี่ยนแปลงระบบอัตราแลกเปลี่ยนเงินตราต่างประเทศเป็นระบบอัตราแลกเปลี่ยนแบบลอยตัว
ทำให้บริษัทมีความไม่แน่นอนในการควบคุมต้นทุนสินค้านำเข้า
และอาจมีผลกำไรขาดทุนจากการเปลี่ยนแปลงอัตราแลกเปลี่ยนเงินตราต่างประเทศ

นโยบายการป้องกันความเสี่ยงของบริษัท
โดยบริษัทได้ทำสัญญาซื้อขายอัตราแลกเปลี่ยนล่วงหน้าเพื่อให้ทราบต้นทุนแน่นอน
และปิดความเสี่ยงของการผันผวนของอัตราแลกเปลี่ยน ในปี 2544
บริษัทมีขนาดความเสี่ยงจากสินค้านำเข้ามีจำนวนประมาณ 28% ของยอดต้นทุนสินค้าทั้งหมด ตั้งแต่ปี
2545 สินค้า IBM เป็นการสั่งซื้อในประเทศดังนั้น อัตราสินค้านำเข้าจะลดลงเหลือประมาณ 17%
ของต้นทุน

4. ความเสี่ยงจากอัตราส่วน Current Ratio ต่ำกว่า 1
เนื่องมาจากการกู้ยืมของบริษัทเป็นการกู้ยืมระยะสั้น และในช่วง 3 ปีที่ผ่านมา
ไม่มีสถาบันการเงินให้สินเชื่อกับภาคธุรกิจ

นโยบายในการป้องกันความเสี่ยงของบริษัท
คือการปรับโครงสร้างหนี้และแปลงหนี้ระยะสั้นเป็นหนี้ระยะยาวให้มากขึ้น ในปี 2544
บริษัทได้แปลงหนี้ระยะสั้นเป็นหนี้สินระยะยาวจำนวน 68 ล้านบาท
10. การควบคุมภายใน 

การควบคุมภายในของฝ่ายบริหาร

บริษัทได้ให้ความสำคัญกับระบบการควบคุมภายใน ตั้งแต่การวางแผนงานประจำปี
การดำเนินงานและการติดตามประเมินผล เพื่อให้บรรลุวัตถุประสงค์ตามเป้าหมายที่กำหนดขึ้น
ทั้งนี้การดำเนินการทุกขั้นตอนจะเป็นไปตามระบบ ระเบียบ ของบริษัท
และข้อบังคับทางกฎหมายที่เกี่ยวข้อง
ในรอบปีที่ผ่านมาบริษัทได้กำหนดนโยบายการดำเนินงานที่เกี่ยวข้องกับการควบคุมภายในของฝ่ายบริหารดังนี้

1.  บริษัทได้กำหนดผังองค์กร (Organization Chart) ที่สอดคล้องกับกลยุทธ์ในการทำธุรกิจ
    โดยแบ่งแยกตามสายผลิตภัณฑ์ที่สำคัญ มีการกำหนดอำนาจหน้าที่และความรับผิดชอบ (Roles &
    Responsibilities) ของทุกหน่วยงาน
    ตลอดจนวัตถุประสงค์ที่สามารถวัดผลการดำเนินงานได้

2.  บริษัทได้จัดให้มีการทำกระบวนการขั้นตอนการทำงาน (Business Process)
    ที่กำหนดระเบียบและวิธีปฏิบัติในการทำงานเป็นลายลักษณ์อักษร
    แยกเป็นสายการขายและการตลาด สายปฏิบัติการ และสายการเงิน
    โดยมีการกำหนดผู้มีอำนาจหน้าที่แยกจากกันอย่างชัดเจน และสามารถควบคุมตรวจสอบได้

3.  บริษัทได้กำหนดนโยบายให้ปฏิบัติงานตามมาตรฐาน ISO9002 ทั้งองค์กรภายในปี 2545

4.  บริษัทจัดให้มีคณะกรรมการตรวจสอบ (Audit Committee) และฝ่ายตรวจสอบภายใน
    ทำหน้าที่กำหนดแผนการตรวจสอบประจำปี การตรวจสอบตามขั้นตอนอย่างเพียงพอ
    และจัดทำรายงานผลการตรวจสอบต่อคณะกรรมการตรวจสอบและคณะกรรมการบริหารเป็นรายไตรมาส

5.  บริษัทได้จัดทำงบประมาณประจำปีเพื่อตั้งเป้าหมายผลการดำเนินงาน การบริหารทางการเงิน
    การกำหนดนโยบายการลงทุน เพื่อใช้ในการเปรียบเทียบผลการดำเนินงานที่เกิดขึ้นจริง

6.  บริษัทได้ติดตามและวิเคราะห์ปัจจัยความเสี่ยงที่จะเกิดขึ้น
    เช่นความเสี่ยงจากการเปลี่ยนแปลงอัตราแลกเปลี่ยน
    ความเสี่ยงจากการบริหารเงินทุนหมุนเวียนในภาวะเศรษฐกิจถดถอยตลอดเวลาการดำเนินงานระหว่างปี
    และได้กำหนดเป็นนโยบายให้ผู้ปฏิบัติงาน ทำการป้องกันความเสี่ยงเหล่านั้นอย่างชัดเจน
    และมีนัยสำคัญ

7.  บริษัทได้แต่งตั้งที่ปรึกษากฎหมายอิสระเพื่อทำหน้าที่ให้คำปรึกษา
    การร่างสัญญาที่เป็นสาระสำคัญทางธุรกิจ และควบคุมการดำเนินการต่าง ๆ
    ที่เกี่ยวข้องทางกฎหมาย ให้เป็นไปตามกฎหมาย ระเบียบข้อบังคับของทางราชการ

8.  บริษัทมีระบบการติดตามประเมินผลโดยคณะกรรมการบริษัททุกเดือนเพื่อวิเคราะห์ผลการดำเนินงาน
    สภาพการแข่งขันทางธุรกิจ ตลอดจนข้อมูลทางการเงินที่สำคัญโดยเปรียบเทียบกับงบประมาณ
    ตลอดจนการนำไปสู่การพัฒนากลยุทธ์เพื่อการแข่งขัน
13. ข้อมูลอื่นที่เกี่ยวข้อง

- นายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด

62 ถ.รัชดาภิเษก แขวงคลองเตย เขตคลองเตย กรุงเทพฯ 10110

โทร. 359-1201-49

- ผู้สอบบัญชี

นางสุวนีย์ กิตติปัญญางาม ผู้สอบบัญชีรับอนุญาตเลขที่ 2899 และ/หรือ

นางยงอยู่ กระแสสินธุวานนท์ ผู้สอบบัญชีรับอนุญาตเลขที่ 2517

บริษัท บัญชีกิจ จำกัด

87 อาคารโมเดิร์นทาวน์ ชั้น 9-10

สุขุมวิท 63 ซอยเอกมัย 3 กรุงเทพฯ 10110

โทรศัพท์. 382-0414

- ที่ปรึกษากฎหมาย

สำนักงานกฏหมายเดชอุดม แอนด์ แอสโซซิเอทส์

DEJ-UDOM & ASSOCIATES

ตึกชาญอิสระ ชั้น 9

942/142-3 ถนนพระราม 4

กรุงเทพ 10500

โทรศัพท์ 233-0055

- ที่ปรึกษาทางการเงิน

- ไม่มี -

- ที่ปรึกษาหรือผู้จัดการภายใต้สัญญาการจัดการ

- ไม่มี -
ส่วนที่ 1

ข้อมูลสรุป (Executive Summary)

บริษัท เมโทรซิสเต็มส์คอร์ปอเรชั่น จำกัด (มหาชน) ประกอบธุรกิจการขายสินค้าและให้บริการ
ที่เกี่ยวข้องกับอุตสาหกรรมเทคโนโลยีสารสนเทศ (Information Technology Industry)
โดยเป็นตัวแทนจำหน่าย เครื่องคอมพิวเตอร์ อุปกรณ์ต่อพ่วงคอมพิวเตอร์ อุปกรณ์โทรคมนาคม
วัสดุสิ้นเปลืองในสำนักงาน ซอฟแวร์ปฏิบัติการและซอฟแวร์ระบบงานด้านต่าง ๆ
ตลอดจนการให้บริการในการเป็นที่ปรึกษา และวางแผนระบบข้อมูลสารสนเทศครบวงจร
ตลอดจนการให้บริการสนับสนุนการพัฒนาการทำธุรกิจระบบพาณิชย์อิเล็กทรอนิกส์
ให้กับองค์กรทุกขนาด
ในการดำเนินการดังกล่าวบริษัทได้จัดโครงสร้างการบริหารงานให้มีวัตถุประสงค์และเป้าหมายการดำเนินงานที่ชัดเจนในทุกหน่วยงาน
รวมทั้งการบริหารจัดการในบริษัทย่อย 6 แห่ง บริษัทร่วม 6 แห่ง และบริษัทที่เกี่ยวข้องกัน 2 แห่ง
โดยแยกกลุ่มธุรกิจหลักเป็น 2 กลุ่มคือ

1.  กลุ่มธุรกิจด้านเทคโนโลยีสารสนเทศ แบ่งผลิตภัณฑ์ออกเป็น 3 ประเภทคือ

1.1 ผลิตภัณฑ์ที่เป็นฮาร์ดแวร์ ได้แก่คอมพิวเตอร์ขนาดกลาง IBM i-Series, p-Series,
x-Series และ คอมพิวเตอร์ส่วนบุคคลและอุปกรณ์ต่อพ่วง IBM, HP, CANON
วัสดุสิ้นเปลืองในสำนักงาน IBM, HP, CANON, EPSON, LEXMARK, IMATION เป็นต้น

1.2 ผลิตภัณฑ์ที่เป็นซอฟแวร์ ได้แก่ซอฟแวร์ปฏิบิตการ Microsoft, Novel, Lotus, Progress
และซอฟแวร์ระบบงาน Infinium, Epicor, Movex, Oracle, Navision, HIS เป็นต้น

3.  การให้บริการเป็นที่ปรึกษาในการวางระบบสารสนเทศทั้งระบบ

2.  กลุ่มธุรกิจอื่น ๆ

    1.  ธุรกิจการให้บริการจัดงานประชาสัมพันธ์และการโฆษณา

    2.  ธุรกิจการผลิตและจำหน่ายเฟอร์นิเจอร์สำหรับสำนักงานและที่พักอาศัย

    3.  ธุรกิจการให้บริการสิ่งพิมพ์

ผลการดำเนินงานในรอบปี 2544 บริษัทและบริษัทย่อยมีรายได้รวม 3,298 ล้านบาท เพิ่มขึ้นจากปี
2543 ในอัตราร้อยละ 25.73
เนื่องจากบริษัทได้กำหนดเป้าหมายชัดเจนในการให้ความสำคัญด้านลูกค้าสัมพันธ์ (Customer
Relationship Management)
และมีการวางแผนการตลาดเพื่อสร้างความต้องการสินค้าในกลุ่มลูกค้าที่ใช้ความรวดเร็วทางเทคโนโลยีเป็นกลยุทธ์ทางธุรกิจ
เพื่อให้สามารถตัดสินใจลงทุนทั้งฮาร์ดแวร์ และซอฟแวร์ที่มาอย่างมีประสิทธิภาพการทำงาน

ด้านการบริหารและควบคุมค่าใช้จ่ายในการดำเนินงานในปี 2544 มีค่าใช้จ่ายรวม 418 ล้านบาท
เพิ่มขึ้นจากปี 2543 เป็นอัตราร้อยละ 5.29และมีดอกเบี้ยจ่าย เพิ่มขึ้น ร้อยละ
4.29ทำให้ผลประกอบการของบริษัทแสดงกำไรสุทธิ จำนวน 23 ล้านบาท เพิ่มขึ้นจากปีก่อนร้อยละ
90.59

บริษัทได้กำหนดกลยุทธ์ธุรกิจที่จะเพิ่มส่วนแบ่งตลาดในการจำหน่ายสินค้าและบริการ
โดยเฉพาะด้านฮาร์ดแวร์ บริษัทได้ลงทุนใน Storage Area Network Center (SAN Center)
เพื่อใช้เป็นศูนย์สาธิตระบบการทำงานของเครื่องคอมพิวเตอร์ยี่ห้อต่าง ๆ กับ
ซอฟแวร์แต่ละประเภทในลักษณะ Solution
กลยุทธ์ดังกล่าวเป็นการแสดงศักยภาพการเชื่อมต่อระบบในแบบต่าง ๆ
ซึ่งจะช่วยในการสนับสนุนการขายสินค้าได้อย่างดียิ่ง ในปี 2545 บริษัทได้วางแผนจัดทำ Solution
Center เพื่อเป็นการสาธิตประสิทธิภาพการใช้ซอฟแวร์เพิ่มเติม
การดำเนินการดังกล่าวจะทำให้ลูกค้าสามารถตัดสินใจลงทุนในเทคโนโลยีอย่างถูกต้องและมีประสิทธิภาพ

เมื่อวันที่ 22 มกราคม 2545 บริษัทได้รับมอบประกาศนียบัตรมาตรฐานสินค้า ISO9001:2000
สำหรับหน่วยงานการจัดซื้อ (Procument) การบริหารคลังสินค้า (Warehouse)
และการจัดส่งสินค้า (Distribution) จาก SGS (Thailand) Ltd. โดยมีเป้าหมายที่จะจัดทำ
ISO9001:2000 ให้ครบทั้งองค์กรภายในปี 2545 อีกด้วย
เนื่องจกบริษัทได้เล็งเห็นความสำคัญของการรักษามาตรฐานการให้บริการเพื่อเพิ่มขึดความสามารถในการแข่งขันในระดับสากล
ส่วนที่3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลฉบับนี้แล้ว ขอรับรองว่า
ข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย
และข้าพเจ้าทราบว่าหากข้อความและข้อมูลดังกล่าวไม่เป็นไปตามที่ข้าพเจ้าให้คำรับรองไว้
ผู้จองซื้อหลักทรัพย์อาจฟ้องร้องเรียกค่าเสียหายจากข้าพเจ้าได้ ตามมาตรา 82 หรือมาตรา 83
แห่งพระราชบัญญัติหลักทรัพย์และตลาดหลักทรัพย์ พ.ศ.2535 และข้าพเจ้าอาจได้รับโทษตามมาตรา
278 แห่งพระราชบัญญัติเดียวกันด้วย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายณรงค์ จารุวจนะ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายณรงค์ จารุวจนะ
กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

บริษัท เมโทรซิสเต็มส์คอร์ปอเรชั่น จำกัด (มหาชน)

  ----- --------------------- ---------------------------------- ------------------
        รายชื่อ                 ตำแหน่ง                             ลายมือชื่อ

  1.    นายประเสริฐ ตั้งตรงศักดิ์   ประธานกรรมการ                      

  2.    นายอนันต์ ลี้ตระกูล        รองประธานกรรมการ                   

  3.    นายธวิช จารุวจนะ        ประธานกรรมการบริหาร/กรรมการผู้จัดการ   

  4.    นายสุวิช สุวรุจิพร         กรรมการ                            

  5.    นายสรรพิชญ์ เศรษฐพรพงศ์  กรรมการ                            

  6.    นายเสถียร อาชวนิยุต      กรรมการ                            

  7.    นายกฤช เขมธรรม        กรรมการ                            

  8.    นายณรงค์ จารุวจนะ       กรรมการบริหาร                       

  9.    นายกิตติ เตชะทวีกิจกุล     กรรมการบริหาร                       

  10.   นายบดินทร์ ปรปักษ์เป็นจุณ   กรรมการบริหาร                       

  11.   นายโชดก กิจเสถียร       กรรมการบริหาร                       

  12.   นายธงชัย หล่ำวีระกุล      กรรมการบริหาร                       

  13.   นางสาวอัจฉราภรณ์        กรรมการบริหาร                       
        ปรีชากาญจนดิษฐ์                                             

  14.   นายอรุณ ต่อเอกบัณฑิต      กรรมการบริหาร                       

  15    นายวีรพันธุ์ ดุรงค์แสง      กรรมการบริหาร                       

  16.   นายประวิตร ฉัตตะละดา    กรรมการ กรรมการอิสระ                
                              ประธานกรรมการตรวจสอบ               

  17.   นายชูชาติ วัฒนธรรม       กรรมการ กรรมการอิสระ กรรมการตรวจสอบ 

  18.   ดร.วิรัช อภิเมธีธำรง      กรรมการ กรรมการอิสระ กรรมการตรวจสอบ 

        ผู้รับมอบอำนาจ นายณรงค์   กรรมการบริหาร                       
        จารุวจนะ                                                  
  ----- --------------------- ---------------------------------- ------------------
ส่วนที่2

บริษัทที่ออกหลักทรัพย์

ชื่อบริษัท : บริษัท เมโทรซิสเต็มส์คอร์ปอเรชั่น จำกัด (มหาชน)

ลักษณะการประกอบธุรกิจ : ตัวแทนจำหน่ายเครื่องคอมพิวเตอร์และอุปกรณ์ต่อพ่วง อุปกรณ์สำนักงาน
และวัสดุสิ้นเปลือง ซอฟท์แวร์คอมพิวเตอร์ และการบริการ

ที่ตั้งสำนักงานใหญ่ : เลขที่ 23/3 หมู่ 9 ถนนสุขุมวิท 103 แขวงหนองบอน เขตประเวศ

กรุงเทพฯ 10260

เลขทะเบียนบริษัทที่ : บมจ. 557

โทรศัพท์ : 0-2727-4000

โทรสาร : 0-2726-2630

Homepage : http://www.metrosystems.co.th

ทุนจดทะเบียนที่เรียกชำระแล้ว : 270 ล้านบาท
ข้อมูลอื่นที่เกี่ยวข้อง

-- ไม่มี --
เอกสารแนบที่ 3 อื่น ๆ

-- ไม่มี --
ปัจจัยความเสี่ยง

เนื่องจากบริษัท เมโทรซิสเต็มส์คอร์ปอเรชั่น จำกัด (มหาชน)
ดำเนินธุรกิจในลักษณะของตัวแทนจำหน่ายผลิตภัณฑ์และบริการด้านไอที
จึงต้องคำนึงถึงความเสี่ยงที่มีผลต่อเสถียรภาพการดำเนินธุรกิจ ดังนี้

ความเสี่ยงด้านการตลาด

นโยบายบริษัทผู้ผลิต บริษัทฯ ได้ถือสัญญาการเป็นตัวแทนจำหน่ายระยะสั้น 1 ถึง 3 ปีเป็นส่วนใหญ่
โดยที่บริษัทผู้ผลิตสามารถแต่งตั้งตัวแทนจำหน่ายเพิ่มเติม หรือขายสินค้าโดยตรงถึงผู้บริโภค
อาจส่งผลกระทบต่อยอดขายและผลกำไรของบริษัทฯ
รวมทั้งอาจถูกยกเลิกสัญญาหรือลดบทบาทการเป็นตัวแทนจำหน่ายได้

การแข่งขันด้านราคา ส่งผลต่อยอดขายและอัตรากำไรที่ลดลง
ทำให้บริษัทต้องดำเนินกลยุทธ์ที่เน้นการพัฒนาคุณภาพของบริการแบบครบวงจร

อย่างไรก็ตาม บริษัทพยายามปรับปรุงการดำเนินงานเพื่อให้มีความพร้อมด้านการขาย
การเพิ่มความหลากหลายของผลิตภัณฑ์และบริการเพื่อลดความเสี่ยง
การพัฒนาบุคลากรอย่างต่อเนื่องเพื่อสร้างสัดส่วนการขายด้านบริการ
และสร้างความแตกต่างจากคู่แข่ง

ความเสี่ยงด้านการดำเนินงาน

เนื่องจากผลิตภัณฑ์ที่บริษัทจัดจำหน่ายเป็นสินค้าทางเทคโนโลยีที่ต้องมีการเปลี่ยนแปลงอย่างรวดเร็ว
อาจทำให้เกิดความเสี่ยงจากการด้อยค่าของสินค้า และส่งผลโดยตรงกับการบริหารต้นทุนของบริษัท
ผู้บริหารจึงต้องประเมินและวางแผนการลงทุนทางเทคโนโลยีสำหรับการดำเนินงาน
และในศูนย์สาธิตทางเทคโนโลยีเพื่อสนับสนุนกิจกรรมการตลาด

การเก็บสต๊อคสินค้าที่ล้าสมัยไว้ ถูกป้องกันโดยการบริหารปริมาณสินค้าคงคลัง
และตรวจสอบความเคลื่อนไหวของสินค้า โดยพยายามลดจำนวนวันของสินค้าคงเหลือหมุนเวียน

ในด้านของการบริหารหนี้ ซึ่งบริษัทฯ ดำเนินกิจกรรมการขายโดยการอนุมัติสินเชื่อให้กับลูกค้า
และให้ลูกค้าชำระเงินค่าสินค้าโดยตรงให้กับบริษัท จึงมีความเสี่ยงของการเกิดหนี้สูญ
หรือการรับชำระหนี้ไม่ตรงตามเงื่อนไขที่กำหนด บริษัทฯ
จึงกำหนดมาตรฐานและนโยบายในการอนุมัติวงเงินสินเชื่อกับลูกค้าตามความเหมาะสม
การติดตามทวงถามและควบคุมการบริหารลูกหนี้อย่างต่อเนื่อง
ตลอดจนกำหนดนโยบายการตั้งค่าเผื่อหนี้สงสัยจะสูญแยกตามอายุของลูกหนี้การค้ากรณีที่คาดว่าจะเรียกเก็บเงินไม่ได้

สำหรับการสั่งซื้อสินค้าจากต่างประเทศซึ่งเกี่ยวข้องกับอัตราแลกเปลี่ยนเงินตราต่างประเทศที่อาจมีผลให้ต้นทุนสินค้าสูงขึ้นหรือลดลง
ทางบริษัทฯ จึงมีนโยบายป้องกันความผันผวนดังกล่าว
โดยทำสัญญาซื้อขายเงินตราต่างประเทศล่วงหน้า เพื่อลดความเสี่ยงเรื่องต้นทุนสินค้า

ความเสี่ยงด้านทรัพยากรบุคคล

การดำเนินธุรกิจเทคโนโลยีสารสนเทศจำเป็นต้องอาศัยบุคลากรที่มีความรู้ความสามารถและประสบการณ์ในการทำงาน
บริษัทจึงมีการเตรียมความพร้อมของบุคลากรในตำแหน่งที่สำคัญต่อการเจริญเติบโตของบริษัท
โดยมีแผนพัฒนาบุคลากรในระดับบริหารให้มีความรู้ ความสามารถอย่างต่อเนื่อง
อีกทั้งมีแผนพัฒนาบุคลากรทุกระดับให้มีความรู้ ความเข้าใจในผลิตภัณฑ์และวิชาชีพที่เกี่ยวข้อง
โดยกระจายการฝึกอบรมบุคลากรอย่างต่อเนื่องและทั่วถึง
ส่งเสริมให้บุคลากรผ่านการทดสอบจัดระดับการขายและการบริการตามความต้องการของบริษัทผู้ผลิตอีกทั้งส่งเสริมให้บุคลากรช่วยกันทำธุรกิจโดยทำงานเป็นทีม
เพื่อสร้างวัฒนธรรมองค์กรให้มีความร่วมมือในการปฏิบัติงาน ถ่ายทอดความรู้ ความสามารถให้แก่กัน
จากรุ่นหนึ่งไปสู่อีกรุ่นหนึ่ง
ข้อพิพาททางกฎหมาย

ข้อพิพาททางกฎหมายที่บริษัทเป็นคู่ความหรือคู่กรณี 
ซึ่งเป็นคดีหรือข้อพิพาทที่ยังไม่สิ้นสุดและเป็นคดีที่อาจมีผลกระทบด้านลบต่อทรัพย์สินของบริษัท ที่มิได้เกิดจากการประกอบธุรกิจโดยปกติ คือเมื่อวันที่
14 มกราคม 2553 บริษัทฯ ได้ถูกบริษัทแห่งหนึ่งฟ้องคดีแพ่ง ฐานผิดสัญญาซื้อขาย เรียกให้บริษัทฯ
ชำระค่าสินค้าเป็นเงินประมาณ 31.50 ล้านบาท ซึ่งศาลนัดพิจารณาคดีในเดือนพฤษภาคม 2554
ต่อมาศาลขอเลื่อนพิจารณาคดีเป็นเดือนกรกฎาคม 2554 และเมื่อวันที่ 27 พฤษภาคม 2553
บริษัทอีกแห่งหนึ่งได้ฟ้องบริษัทฯ เป็นคดีแพ่ง ฐานผิดสัญญาซื้อขาย ตัวแทน เรียกให้บริษัทฯ
ชำระค่าสินค้าเป็นเงินประมาณ 51.85 ล้านบาท ซึ่งศาลนัดพิจารณาคดีในเดือนมิถุนายน 2554

ฝ่ายบริหารของบริษัทฯ ได้พิจารณาข้อเท็จจริงที่เกิดขึ้นแล้ว เห็นว่าบริษัทฯ
ไม่ได้มีภาระหนี้ตามที่บริษัททั้งสองแห่งฟ้อง และมูลความที่บริษัททั้งสองแห่งนำคดีมาฟ้องบริษัทฯ
เกิดจากที่บริษัททั้งสองแห่งและผู้เกี่ยวข้องทำละเมิดต่อบริษัทฯ ดังนั้นในเดือนกันยายน 2553 บริษัทฯ
ได้ฟ้องบริษัททั้งสองแห่งกับพวก เป็นคดีแพ่ง ฐานละเมิด เรียกให้ชดใช้ค่าเสียหาย เป็นเงิน 83
ล้านบาท และ 151 ล้านบาท ตามลำดับ ขณะนี้คดีอยู่ในชั้นพิจารณาของศาล
ทั้งนี้ฝ่ายบริหารของบริษัทฯ คาดว่าบริษัทฯ
จะไม่ได้รับความเสียหายในกรณีที่บริษัททั้งสองแห่งฟ้องบริษัทฯ

โอกาสในการเกิดข้อพิพาทในอนาคต

-ไม่มี-
[]

[][]

[]

สารบัญ

ส่วนที่ 1 บริษัทที่ออกหลักทรัพย์

ข้อมูลทั่วไป 1

ปัจจัยความเสี่ยง 6

ลักษณะการประกอบธุรกิจ 7

การประกอบธุรกิจของแต่ละสายผลิตภัณฑ์ 10

ทรัพย์สินที่ใช้ในการประกอบธุรกิจ 16

ข้อพิพาททางกฎหมาย 18

โครงสร้างเงินลงทุน 19

การจัดการ 21

การควบคุมภายใน 38

รายการระหว่างกัน 40

ฐานะการเงินและผลการดำเนินงาน 44

ข้อมูลอื่นที่เกี่ยวข้อง 59

ส่วนที่ 2 การรับรองความถูกต้องของข้อมูล 60

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท 62

เอกสารแนบ 2 รายละเอียดเกี่ยวกับกรรมการและผู้บริหารของบริษัท และบริษัทย่อย 67
การควบคุมภายใน

บริษัทได้จัดทำระบบการควบคุมภายในรวมทั้งการติดตามและประเมินผลอย่างเหมาะสม อาทิ
การออกแบบและจัดทำกระบวนการและขั้นตอนการปฏิบัติงาน (Business Process) ทั่วทั้งองค์กร
ซึ่งได้รับการรับรองคุณภาพตามมาตรฐาน ISO 9001:2008
การพัฒนาระบบจัดการเพื่อสร้างความต่อเนื่องทางธุรกิจจนได้รับมาตรฐาน ISO/IEC 20000:2005
และ ISO/IEC27001:2005 การจัดทำแผนฉุกเฉินทางธุรกิจเผื่อกรณีเกิดวิกฤตการณ์
การทบทวนอำนาจอนุมัติและอำนาจตามหน้าที่ของผู้บริหารทุกปีเพื่อให้เกิดการตรวจสอบและถ่วงดุล
การจัดตั้งที่ปรึกษาเพื่อให้ข้อแนะนำที่ถูกต้องทางด้านการเงินและกฎหมาย
การติดตามประเมินผลการทำงานโดยคณะกรรมการบริหารทุกเดือนและต้องนำเสนอคณะกรรมการบริษัทเป็นรายไตรมาส

ทั้งนี้ คณะกรรมการตรวจสอบจะเป็นผู้กำกับดูแลผู้บริหารให้จัดการระบบควบคุมภายในอย่างเพียงพอ
และมีฝ่ายตรวจสอบภายในทำหน้าที่สอบทานการปฏิบัติงานของทุกหน่วยงาน
และรายงานผลให้คณะกรรมการตรวจสอบและผู้บริหารรับทราบในทุกไตรมาสเช่นกัน

จากการประชุมคณะกรรมการ ครั้งที่ 2/2555 เมื่อวันที่ 29 กุมภาพันธ์ 2555
ซึ่งมีคณะกรรมการตรวจสอบเข้าร่วมประชุมกับคณะกรรมการเพื่อทำการประเมินความเพียงพอของระบบการควบคุมภายใน

คณะกรรมการตรวจสอบได้แสดงความเห็นเกี่ยวกับการควบคุมภายในว่า
บริษัทมีการกำหนดขอบเขตอำนาจหน้าที่ผู้บริหารแต่ละระดับไว้อย่างชัดเจนแล้ว
ทั้งยังมีมาตรการรัดกุมในการติดตามการกระทำธุรกรรมระหว่างบริษัทกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
ซึ่งต้องผ่านขั้นตอนการอนุมัติที่กำหนดโดยผู้ที่ไม่ได้มีส่วนได้เสียในธุรกรรมนั้น
และคำนึงถึงประโยชน์สูงสุดของบริษัทเป็นสำคัญ นอกจากนี้
ยังมีมาตรการติดตามผลการดำเนินงานให้เป็นไปตามกฎหมายที่เกี่ยวข้อง
เพื่อลดความเสี่ยงในการประกอบธุรกิจและรักษาชื่อเสียงของบริษัท

กรณีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันในระยะยาว
ได้ดำเนินการติดตามตรวจสอบให้ปฏิบัติไปตามเงื่อนไขที่ตกลงไว้ตลอดระยะเวลาที่มีผลผูกพัน
สำหรับเงินลงทุนในบริษัทย่อย และบริษัทร่วม มีการติดตามดูแลการดำเนินงานอย่างสม่ำเสมอ
รวมทั้งกำหนดนโยบายและทิศทางการปฎิบัติงานให้บุคคลซึ่งบริษัทแต่งตั้งให้ดำรงตำแหน่งกรรมการหรือผู้บริหารในบริษัทดังกล่าว
ปัจจัยความเสี่ยง

ความเสี่ยงต่อเสถียรภาพทางธุรกิจในลักษณะตัวแทนจำหน่ายผลิตภัณฑ์และบริการด้านไอที
สามารถจำแนกได้ดังนี้

ความเสี่ยงด้านนโยบายของบริษัทผู้ผลิต ซึ่งสามารถแต่งตั้งตัวแทนเพิ่มเติม หรือขายตรงถึงผู้บริโภค
ประกอบกับการที่บริษัทถือสัญญาตัวแทนระยะสั้นเพียง 1 ถึง 3 ปี อาจส่งผลให้เกิดการยกเลิกสัญญา
หรือการถูกลดบทบาทการเป็นตัวแทนจำหน่าย
ทางบริษัทจึงดำเนินกลยุทธ์ในการเพิ่มความหลากหลายของผลิตภัณฑ์และบริการ
การบริหารสัดส่วนของยอดขายและผลกำไรจากผลิตภัณฑ์และบริการประเภทต่าง ๆ
ให้เหมาะสมและถ่วงดุลซึ่งกันและกัน เพื่อเป็นการกระจายความเสี่ยง

ความเสี่ยงด้านราคา ที่อาจส่งผลให้ยอดขายและอัตรากำไรลดลง
จึงต้องเน้นการสร้างมูลค่าเพิ่มของผลิตภัณฑ์และบริการ
โดยอาศัยความชำนาญการของบุคลากรที่ได้รับการพัฒนาอย่างต่อเนื่อง
เพื่อสร้างความแตกต่างจากคู่แข่ง

ความเสี่ยงจากการด้อยค่าของสินค้า
อันเนื่องจากเทคโนโลยีที่เปลี่ยนแปลงอย่างรวดเร็วซึ่งส่งผลกระทบต่อต้นทุนทางธุรกิจและสินค้าคงคลัง
ทางบริษัทได้มีการจัดทำระบบบริหารสินค้าคงคลัง การตรวจสอบความเคลื่อนไหวของสินค้า
การวางแผนการลงทุนและส่งเสริมกิจกรรมทางการตลาด
เพื่อลดจำนวนวันของสินค้าคงเหลือหมุนเวียน

ความเสี่ยงจากการบริหารหนี้ ที่เกิดจากหนี้สูญ หรือการชำระหนี้ที่ไม่เป็นไปตามเงื่อนไขที่กำหนด
แนวทางแก้ไข คือ กำหนดมาตรฐานและนโยบายในการอนุวัติวงเงินสินเชื่อให้กับลูกค้า
กำหนดให้มีการชำระเงินค่าสินค้าโดยตรงให้กับบริษัท
ติดตามทวงถามและควบคุมการบริหารลูกหนี้อย่างต่อเนื่อง
กำหนดนโยบายการตั้งค่าเผื่อหนี้สงสัยจะสูญแยกตามอายุของลูกหนี้การค้ากรณีที่คาดว่าจะเรียกเก็บเงินไม่ได้

ความเสี่ยงจากอัตราแลกเปลี่ยนเงินตราต่างประเทศ
ทางบริษัทได้มีมาตรการในการทำสัญญาซื้อขายต่างประเทศล่วงหน้า
เพื่อลดความเสี่ยงจากความผันผวนของอัตราแลกเปลี่ยนดังกล่าวที่อาจส่งผลกระทบต่อต้นทุนสินค้า

ความเสี่ยงด้านบุคลากร ในการก้าวทันความเปลี่ยนแปลงทางเทคโนโลยีและความต้องการของลูกค้า
ทั้งนี้ บริษัทได้จัดทำแผนพัฒนาบุคลากรอย่างต่อเนื่องและทั่วถึงในทุกระดับ อาทิ
การฝึกอบรมที่ตรงกับวิชาชีพ หรือความรู้อื่น ๆ ที่เกี่ยวข้อง
เพื่อให้บุคลากรมีความรอบรู้อย่างรอบด้าน
การจัดให้บุคลากรต้องผ่านการทดสอบการจัดระดับความสามารถด้านการขายและบริการตามที่บริษัทผู้ผลิตกำหนด
การสร้างวัฒนธรรมในการทำงานร่วมกันเป็นทีม ตลอดจนการกำหนดค่าตอบแทนที่จูงใจและเป็นธรรม
เอกสารแนบที่ 2

รายละเอียดเกี่ยวกับกรรมการและผู้บริหารของบริษัท และบริษัทย่อย

[TABLE]

X = ประธานกรรมการบริษัท * = รองประธานกรรมการบริษัท

I = กรรมการบริษัท II = กรรมการผู้จัดการ

III = กรรมการบริหาร
ข้อพิพาททางกฎหมาย

เมื่อวันที่ 14 มกราคม พ.ศ. 2553 บริษัทฯ ได้ถูกบริษัทแห่งหนึ่งฟ้องคดีแพ่ง ฐานผิดสัญญาซื้อขาย
เรียกให้บริษัทฯ ชำระค่าสินค้าเป็นเงินประมาณ 31.50 ล้านบาท และเมื่อวันที่ 27 พฤษภาคม
พ.ศ. 2553 บริษัทอีกแห่งหนึ่งได้ฟ้องบริษัทฯ เป็นคดีแพ่ง ฐานผิดสัญญาซื้อขาย ตัวแทน
เรียกให้บริษัทฯ ชำระค่าสินค้าเป็นเงินประมาณ 51.85 ล้านบาท ขณะนี้คดีทั้งสองคดี
ศาลชั้นต้นได้มีคำพิพากษาเมื่อวันที่ 27 ธันวาคม พ.ศ. 2554 ให้บริษัทฯ
ชำระค่าสินค้าคดีแรกเป็นเงินประมาณ 25 ล้านบาท และคดีที่สองเป็นเงินประมาณ 51.85 ล้านบาท
ตามลำดับ ซึ่งรวมดอกเบี้ยเป็นจำนวนเงิน 87.61 ล้านบาท
ขณะนี้คดีอยู่ระหว่างดำเนินการยื่นอุทธรณ์โต้แย้งคัดค้านคำพิพากษาของศาลชั้นต้นต่อศาลอุทธรณ์

ณ วันที่ 31 ธันวาคม พ.ศ. 2554 บริษัทฯ
ได้บันทึกสำรองเผื่อหนี้สินที่อาจจะเกิดขึ้นจากความเสียหายคดีความ เป็นจำนวนเงิน 87.61
ล้านบาท ไว้แล้ว

โอกาสในการเกิดข้อพิพาทในอนาคต

-ไม่มี-
[]

สารบัญ

ส่วนที่ 1 บริษัทที่ออกหลักทรัพย์

ข้อมูลทั่วไป 1

ปัจจัยความเสี่ยง 6

ลักษณะการประกอบธุรกิจ 7

การประกอบธุรกิจของแต่ละสายผลิตภัณฑ์ 10

ทรัพย์สินที่ใช้ในการประกอบธุรกิจ 14

ข้อพิพาททางกฎหมาย 16

โครงสร้างเงินลงทุน 17

การจัดการ 19

การควบคุมภายใน 31

รายการระหว่างกัน 32

ฐานะการเงินและผลการดำเนินงาน 37

ข้อมูลอื่นที่เกี่ยวข้อง 52

ส่วนที่ 2 การรับรองความถูกต้องของข้อมูล 53

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท 55

เอกสารแนบ 2 รายละเอียดเกี่ยวกับกรรมการและผู้บริหารของบริษัท และบริษัทย่อย 60
การควบคุมภายใน

บริษัทได้จัดทำระบบการควบคุมภายในรวมทั้งการติดตามและประเมินผลอย่างเหมาะสม อาทิ
การออกแบบและจัดทำกระบวนการและขั้นตอนการปฏิบัติงาน (Business Process) ทั่วทั้งองค์กร
ซึ่งได้รับการรับรองคุณภาพตามมาตรฐาน ISO 9001:2008
การพัฒนาระบบจัดการเพื่อสร้างความต่อเนื่องทางธุรกิจจนได้รับมาตรฐาน ISO/IEC 20000:2005
และ ISO/IEC27001:2005 การจัดทำแผนฉุกเฉินทางธุรกิจเผื่อกรณีเกิดวิกฤตการณ์
การทบทวนอำนาจอนุมัติและอำนาจตามหน้าที่ของผู้บริหารทุกปีเพื่อให้เกิดการตรวจสอบและถ่วงดุล
การจัดตั้งที่ปรึกษาเพื่อให้ข้อแนะนำที่ถูกต้องทางด้านการเงินและกฎหมาย
การติดตามประเมินผลการทำงานโดยคณะกรรมการบริหารทุกเดือนและต้องนำเสนอคณะกรรมการบริษัทเป็นรายไตรมาส

ทั้งนี้ คณะกรรมการตรวจสอบจะเป็นผู้กำกับดูแลผู้บริหารให้จัดการระบบควบคุมภายในอย่างเพียงพอ
และมีฝ่ายตรวจสอบภายในทำหน้าที่สอบทานการปฏิบัติงานของทุกหน่วยงาน
และรายงานผลให้คณะกรรมการตรวจสอบและผู้บริหารรับทราบในทุกไตรมาสเช่นกัน

จากการประชุมคณะกรรมการ ครั้งที่ 2/2556 เมื่อวันที่ 20 กุมภาพันธ์ 2556
ซึ่งมีคณะกรรมการตรวจสอบเข้าร่วมประชุมกับคณะกรรมการเพื่อทำการประเมินความเพียงพอของระบบการควบคุมภายใน

คณะกรรมการตรวจสอบได้แสดงความเห็นเกี่ยวกับการควบคุมภายในว่า
บริษัทมีการกำหนดขอบเขตอำนาจหน้าที่ผู้บริหารแต่ละระดับไว้อย่างชัดเจนแล้ว
ทั้งยังมีมาตรการรัดกุมในการติดตามการกระทำธุรกรรมระหว่างบริษัทกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
ซึ่งต้องผ่านขั้นตอนการอนุมัติที่กำหนดโดยผู้ที่ไม่ได้มีส่วนได้เสียในธุรกรรมนั้น
และคำนึงถึงประโยชน์สูงสุดของบริษัทเป็นสำคัญ นอกจากนี้
ยังมีมาตรการติดตามผลการดำเนินงานให้เป็นไปตามกฎหมายที่เกี่ยวข้อง
เพื่อลดความเสี่ยงในการประกอบธุรกิจและรักษาชื่อเสียงของบริษัท

กรณีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันในระยะยาว
ได้ดำเนินการติดตามตรวจสอบให้ปฏิบัติไปตามเงื่อนไขที่ตกลงไว้ตลอดระยะเวลาที่มีผลผูกพัน
สำหรับเงินลงทุนในบริษัทย่อย และบริษัทร่วม มีการติดตามดูแลการดำเนินงานอย่างสม่ำเสมอ
รวมทั้งกำหนดนโยบายและทิศทางการปฎิบัติงานให้บุคคลซึ่งบริษัทแต่งตั้งให้ดำรงตำแหน่งกรรมการหรือผู้บริหารในบริษัทดังกล่าว